《吊黄祥》
明代·林鸿

欲见高人不可期，空堂素幕泪先垂。游丝捲雨閒芳榭，杂蔓侵阶卧药篱。

月冷秋波魂去远，云霾春冢魄来迟。芹边閒却时悬榻，无复清容见小池。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。